Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 653/11/2202	Galanta, 21.1.2013
EEČ : 2-17-34-2013

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako štatutárny zástupca spoločnosti XXXXX, s. r. o., so sídlom XXXXX XXXXX, IČO: XXXXX (t. č. XXXXX s. r. o., so sídlom XXXXX, XXXXX) predložil do Sociálnej poisťovne pobočka XXXXX, so sídlom Z. XXXXX XXXXX, mesačné výkazy poistného za obdobia január 2007 až máj 2007 vo výške 1.327,17 Eur, júl 2007 až december 2007 vo výške 1.770,63 Eur, január 2009 až december 2009 vo výške 1.011,61 Eur, január 2010 až február 2010 vo výške 361,70 Eur, apríl 2010 až máj 2010 vo výške 371,- Eur a júl 2010 vo výške 165,30 Eur, v zmysle ktorých mal odviesť na účet pobočky Sociálnej poisťovne v XXXXX poistné na sociálne poistenie, ktoré zrazil z miezd zamestnancov v celkovej výške 5.007,41 Eur, čo ale neurobil a poistné v lehote splatnosti neodviedol, avšak dňa 28. 12. 2012 sumu vo výške 5.007,41 Eur Sociálnej poisťovni uhradil, 

lebo zanikla trestnosť činu
Odôvodnenie:
Uznesením vyšetrovateľa Odboru kriminálnej polície Okresného riaditeľstva  Policajného zboru v XXXXX sp. zn. ORP-XXXXX zo dňa 06. 11. 2012 bolo podľa § 206 ods. 1 Tr. por. vznesené obvinenie XXXXX pre zločin neodvedenia dane a poistného podľa § 277 ods. 1, ods. 2 písm. b) Tr. zák. na tom skutkovom základe, ako je uvedené vo výrokovej časti uznesenia. 

Skutkový stav veci bol okrem priznania obvineného XXXXX preukázaný aj výpoveďou svedkov XXXXX, XXXXX, XXXXX, rozpisom pohľadávok, znaleckým posudkom znalca z odboru ekonómia                        a manažment, príjmovým pokladničným dokladom. 
          
Podľa § 86 písm. e) Tr. zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v deň nasledujúci po dni, keď sa páchateľ po skončení jeho vyšetrovania mohol oboznámiť s jeho výsledkami.  

Podľa § 277 odsek 1, odsek 2 písm. b) Tr. zákona zločinu neodvedenia dane a poistného sa dopustí ten, kto vo väčšom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane z pridanej hodnoty alebo spotrebnej dane v úmysle zadovážiť sebe alebo inému neoprávnený prospech. 

V priebehu vyšetrovania bolo zistené, že prostredníctvom obvineného XXXXX bolo zaplatené dlžné poistné za zamestnancov v rozsahu vo výške           5.007,41 Eur. V uvedenom rozsahu bolo vznesené obvinenie XXXXX.  

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor